שלג לבנון
בחייק הבית הישן; מול חלומות התה שלנו; כבתוך נמל עטוף עשן; אל לילותינו העגנו; היו בו עט ולב נובעים; היתה סיגרה מלחשת; יינות פלאים, שירים טובים; פגרי זבובים בתוך נברשת; בך ה"שלג" בלילות; מצא כל איש את מנת כוסו לו; העיר זימרה במקהלות; ורק אתה זימרת סולו; העיר פרחה באור חדש; אתה אמרת - לא אזוז עוד; ממך קיבל גזוז עם קש; כל בעל חוב ובעל מוזות; בך הללו מתחבאים ; שאין חלום מגרש עצור בם ; אשר בנו בתים רבים... ; לשיר אותם ולא לגור בם. ; כעת חדש ביתך, מובן -; אבל ידך עוד מלטפת; אני מגן לכם גם כאן; אצלי אתם תחיו בזפת; סביב מוכרים, שוכרים, קונים; אך פה חומה עוד מבוצרת; פה מוהיקנים אחרונים; שותקים על כוס ועל מקטרת; 